S-406/2017

Árið 2017, mánudaginn 11. september, er dómþing Héraðsdóms Reykjavíkur háð í Dómhúsinu við Lækjartorg af R-kvk-þgf H-kvk-þgf héraðsdómara og dómur kveðinn upp í málinu nr. S-406/2017: Ákæruvaldið gegn L-kvk-þgf K-kvk-þgf H-kvk-þgf, sem dómtekið var í dag á grundvelli 161. gr. laga um meðferð sakamála nr. 88/2008.

Lögreglustjórinn á höfuðborgarsvæðinu höfðaði málið með ákæru, útgefinni 27. júní 2017, á hendur L-kvk-þgf K-kvk-þgf H-kvk-þgf, kt. 000000-0000, Hörðalandi 14, Reykjavík, fyrir eftirgreind brot framin í Reykjavík á árinu 2016 með því að hafa:

1) Fimmtudaginn 15. júní í verslun Geysis, Skólavörðustíg 7, stolið silkislopp að andvirði 37.800 krónur.

Telst brot þetta varða við 244. gr. almennra hegningarlaga nr. 19/1940.

2) Föstudaginn 12. ágúst í verslun Hagkaupa, Kringlunni, stolið náttfötum og ilmvatni, samtals að verðmæti 18.029 krónur.

Telst brot þetta varða við 244. gr. almennra hegningarlaga nr. 19/1940.

3) Fyrir fjársvik með því að hafa þriðjudaginn 23. ágúst á skemmtistaðnum Bjarna Fel, Austurstræti, pantað drykki og neytt þeirra og framvísað í blekkingarskyni og án heimildar greiðslukorti sem var ekki í hennar eigu, sem ákærða hafði komist yfir, vitandi að hún gat ekki greitt fyrir drykkina.

Telst brot þetta varða við 248. gr. almennra hegningarlaga nr. 19/1940.

4) Fyrir þjófnað með því að hafa föstudaginn 12. ágúst í Vínbúð ÁTVR, Skeifunni 5, stolið flösku af Tópas vodkaskotum, að verðmæti 3.799 krónur

Telst brot þetta varða við 244. gr. almennra hegningarlaga nr. 19/1940.

5) Fyrir þjófnað með því að hafa föstudaginn 19. ágúst í Vínbúð ÁTVR, Skeifunni 5, stolið flösku af Tópas vodkaskotum, að vermæti kr. 3.799.-

Telst brot þetta varða við 244. gr. almennra hegningarlaga nr. 19/1940.

6) Fyrir þjófnað með því að hafa föstudaginn 19. ágúst í Vínbúð ÁTVR, Skeifunni 5, stolið flösku af Jagermeister, að verðmæti kr. 5.990.-

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.

Ákærða sótti ekki þing við þingfestingu málsins, en hafði verið birt ákæra og fyrirkall. Samkvæmt framangreindu verður málið því dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála, enda var þess getið í fyrirkallinu að þannig gæti farið um meðferð þess.

Með vísan til ofanritaðs og til rannsóknargagna málsins er framangreind háttsemi sönnuð og er hún rétt færð til refsiákvæða í ákæru.

Ákærða er fædd í maí 1987. Sakaferill hennar hefur ekki áhrif á refsingu. Með hliðsjón af 77. gr. almennra hegningarlaga þykir refsing ákærðu hæfilega ákveðin fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ekki var sótt þing af hálfu bótakrefjanda í málinu og voru bótakröfur því felldar niður, sbr. 2. mgr. 174. gr. laga nr. 88/2008.

Engan kostnað leiddi af málinu.

R-kvk-nf H-kvk-nf héraðsdómari kveður upp dóminn.

D ó m s o r ð:

Ákærða, K-kvk-nf L-kvk-nf H-kvk-nf, sæti fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

R-kvk-nf H-kvk-nf